ขยายผิวถนนรอบรัชโยธิน เตรียมรับปิดรื้อสะพานข้ามแยก-นครบาลจัดแผนจราจร
รับเหมาขยายถนนรอบแยกรัชโยธิน รับปิดรื้อสะพานข้ามแยกรัชโยธิน บช.น.รับลูกวางแผนรับมือ คาดเริ่มรื้อช่วงปิดเทอมนี้,พล.ต.ต.จิรพัฒน์ ภูมิจิตร รักษาราชการแทนรองผู้บัญชาการตำรวจนครบาล (รรท.รองผบช.น.) เปิดเผยว่า เมื่อวันที่ 11 ต.ค.ที่ผ่านมา สน.ท้องที่ที่รับผิดชอบพื้นที่โดยรอบแยกรัชโยธิน ถนนพหลโยธิน ได้แก่ สน.พหลโยธิน สน.บางซื่อ สน.บางเขน สน.วิภาวดี ได้ประชุมเตรียมความพร้อมการจัดการจราจรหลังปิดสะพานข้ามแยกรัชโยธิน โดยที่ประชุมได้รายงานว่า บริษัท อิตาเลียนไทยฯผู้รับเหมาก่อสร้างรถไฟฟ้าสายสีเขียว สัญญาที่ 1 ช่วงหมอชิต-สะพานใหม่ ได้เสนอแผนจัดการจราจรสำหรับรองรับระหว่างการปิดรื้อสะพานข้ามแยกรัชโยธิน เพื่อก่อสร้างอุโมงค์ทางลอด ตามแนวรัชดาภิเษก โดยผู้รับเหมาได้ขยายผิวจราจรรอบแยกรัชโยธินทั้ง 4ด้าน เพิ่มอีก 1 ช่องทาง ส่งผลให้ช่องจราจรพื้นราบเชิงทางขึ้นสะพานข้ามแยกรัชโยธินทั้งสองฝั่งจากเดิมมี 2 ช่องทาง เพิ่มอีก 1 รวมเป็น 3ช่องทาง และก่อนถึงแยกจะขยายเป็น 5 ช่องทาง สำหรับรถเลี้ยวซ้าย 1 ช่องทาง รถทางตรง 2 ช่องทาง และเลี้ยวขวาอีก 2 ช่องทาง,พล.ต.ต.จิรพัฒน์กล่าวว่า สำหรับแผนจัดการจราจรมีการเสนอจัดช่องทางพิเศษ โดยช่วงเช้าจะเน้นระบายรถเข้าเมือง ส่วนช่วงเย็นระบายรถออกนอกเมือง อย่างไรก็ตาม ขณะนี้ยังไม่ได้ข้อสรุปว่าจะจัดช่องทางพิเศษกี่ช่อง และรูปแบบการจัดการจราจรบริเวณแยกรัชโยธิน เพื่อไม่ให้กระทบต่อการจราจรในเส้นทางดังกล่าวและใกล้เคียง โดยจะมีการประชุมหารืออีกครั้งภายในสัปดาห์นี้ จากนั้นจะลงพื้นที่เพื่อสำรวจสภาพการจราจรประกอบการพิจารณาอีกครั้ง คาดว่าจะทดลองปิดสะพานข้ามแยกรัชโยธิน ช่วงปิดเทอมนี้ซึ่งปริมาณรถไม่มาก ทั้งนี้ บช.น.จะเร่งหาข้อยุติโดยเร็วที่สุด.
โดยผู้รับเหมาได้ขยายผิวจราจรรอบแยกรัชโยธินทั้ง 4ด้าน เพิ่มอีก 1 ช่องทาง ส่งผลให้ช่องจราจรพื้นราบเชิงทางขึ้นสะพานข้ามแยกรัชโยธินทั้งสองฝั่งจากเดิมมี 2 ช่องทาง เพิ่มอีก 1 รวมเป็น 3ช่องทาง และก่อนถึงแยกจะขยายเป็น 5 ช่องทาง
ข่าวกทม.,ขยายถนน,รอบแยกรัชโยธิน,ช่วงปิดเทอม,จิรพัฒน์ ภูมิจิตร,สะพานข้ามแยกรัชโยธิน